הוועדה המשותפת לוועדת הכנסת ולוועדת הפנים והגנת הסביבה לדיון בהצעת חוק הרשויות המקומיות (בחירות) (תיקון - תשלום לחברי ועדות קלפי), כנסת 20, פרוטוקול מספר 2, 2018-07-17 09:00

מכלוף מיקי זוהר: בוקר טוב.

מכלוף מיקי זוהר: אני מתכבד לפתוח את ישיבת הוועדה המשותפת לוועדת הכנסת ולוועדת הפנים בהצעת חוק הרשויות המקומיות (בחירות) (תיקון מס' 51) (תשלום לחברי ועדת הקלפי).

מכלוף מיקי זוהר: החוק עבר אתמול בכנסת בקריאה ראשונה ואנחנו היום בדיון לקראת קריאה שנייה ושלישית.

מכלוף מיקי זוהר: אנחנו רוצים להציג את הנוסח המתוקן.

מכלוף מיקי זוהר: מי מקריא את הסעיף ויפרש אותו לציבור ולחברי הכנת שנמצאים כאן?

רון אלמוג: הנושא הובא לוועדת שרים שהחליטה לתמוך בכפוף לאותם תנאים.

רון אלמוג: זה בגלל נקודת מוצא שבגלל נקודת הזמן בה אנחנו נמצאים, כנראה לא נגיע להצעת חוק מקסימלית שתוכל להיות מיושמת בצורה הנדרשת על ידי משרד הפנים.

רון אלמוג: לכן ההבנה בוועדת שרים, ההתחייבות היא להביא הצעת חוק מתוקנת אחרי הבחירות האלה, הצעה שתעשה מנגנוני בקרה טובים יותר.

רון אלמוג: כרגע, בנקודת הזמן הזה, שלושה חודשים לפני הבחירות נדרש מערך פיקוח נרחב של משרד הפנים, והצעת החוק קובעת מנגנוני פיקוח בשלב הזה.

רון אלמוג: העיקרון של הצעת החוק הוא שבוועדת קלפי יהיו שלושה חברים והם יקבלו שכר מהסיעות ומשרד הפנים ישלם לסיעות עבור הנוכחות של חברי הסיעה מטעמם.

מכלוף מיקי זוהר: משלמים לסיעות?

מכלוף מיקי זוהר: לא משלמים לחברי הוועדה באופן ישיר?

רון אלמוג: לא.

רון אלמוג: למשרד הפנים אין קשר ישיר מול חברי הוועדה.

מכלוף מיקי זוהר: הוא משלם לסיעות.

מיכאל מלכיאלי: הסיעה מעסיקה אותם.

רון אלמוג: הוא משלם החזר מסוים לסיעות.

מכלוף מיקי זוהר: בכמה אחוזים מדובר?

רון אלמוג: זו יותר שאלה אוצרית של כמה הסכום.

רון אלמוג: אני הבנתי שמדובר ב-400 ומשהו שקלים לכל חבר סיעה ליום עבודה שלם, לפי החלק היחסי.

רון אלמוג: את המספר המדויק אני מניח שמשרד האוצר יצטרך לתת את החישוב המדויק שלו של כמה כסף הוא יכול לתת.

מכלוף מיקי זוהר: 400 מתוך כמה?

רון אלמוג: בכנסת השכר הוא 1,575 שקלים.

מכלוף מיקי זוהר: ובמוניציפאלי?

רון אלמוג: זה משתנה מסיעה לסיעה.

רון אלמוג: כל סיעה יכולה לשלם.

מכלוף מיקי זוהר: החוק קובע גם תקצוב למוניציפאלי?

קריאה: לא.

קריאה: לכן החוק.

מכלוף מיקי זוהר: למוניציפאלי אין תקצוב?

רון אלמוג: זה מה שאומרת הצעת החוק הזאת.

קריאה: עד היום לא היה.

מכלוף מיקי זוהר: אבל עכשיו כן.

רון אלמוג: אנחנו לא קובעים את מערכת היחסים בין הסיעה לחבר הוועדה.

מכלוף מיקי זוהר: החוק הזה מתקצב גם את הבחירות המוניציפאליות?

רון אלמוג: כן.

רון אלמוג: רק.

מכלוף מיקי זוהר: מה הסכום שהוא מתקצב?

מכלוף מיקי זוהר: 400 שקלים לקלפי?

רון אלמוג: לחבר.

תומר רוזנר: אני אסביר.

תומר רוזנר: בוקר טוב אדוני היושב ראש.

תומר רוזנר: בבחירות לכנסת נהוג מזה שנים שהמדינה מממנת את שכרם של חברי ועדת הקלפי.

תומר רוזנר: מדי בחירות קובעת ועדת הבחירות המרכזית את סכום המימון למי שנכח יום שלם.

תומר רוזנר: היום הסכום הוא בסביבות 1,500 וקצת שקלים.

תומר רוזנר: בבחירות המוניציפאליות, גם למועצות האזוריות וגם למועצות המקומיות, עד היום לא שולם שכר על ידי המדינה לחברי ועדת הקלפי והנטל הזה הוטל על הסיעות ששלחו את הנציגים.

תומר רוזנר: הצעת החוק מבקשת לשנות את המצב ולהטיל על המדינה את מימון הוצאות השכר של חברי ועדת הקלפי בין היתר בעקבות של יושבת ראש הוועדה הציבורית לחוק מימון בחירות אשר פנתה גם לשר הפנים וגם ליושב ראש הכנסת במכתב שבו היא מציינת שכדי להגביר את נוכחות חברי ועדת הקלפי ואת טוהר הבחירות, ראוי שהמדינה תישא בתשלום חברי ועדת הקלפי.

תומר רוזנר: הסיכום בין יוזם ההצעה חבר הכנסת ביטן לבין משרד האוצר הוא שבבחירות הקרובות המדינה תישא ב-30 אחוזים מהמימון כפיש הוא בבחירות לכנסת, כלומר, בסביבות 450 שקלים, משהו כזה.

תומר רוזנר: את הסכום המדויק מר טמקין יאמר, ומהבחירות שלאחריהן המימון יהיה במאה אחוזים.

תומר רוזנר: בבחירות האלה 30 אחוזים ובבחירות הבאות 100 אחוזים.

מכלוף מיקי זוהר: חבר הכנסת ביטן, ברוך הבא.

מכלוף מיקי זוהר: האם 30 אחוזים זה נתון סופי או אפשר לנהל משא ומתן?

דוד ביטן: זה מה שסיכמנו אבל 100 אחוזים בעוד חמש שנים.

מכלוף מיקי זוהר: אנחנו מדברים שבבחירות המוניציפאליות 30 אחוזים.

דוד ביטן: לא נורא כי ברגע שאין לנו מגבלה לשעות בכל קלפי, אנחנו יכולים לחלק את זה בצורה נכונה בערבים, אז יש ספירת קולות.

מיכאל מלכיאלי: ואז הסיעה היא זו שמחלקת.

תומר רוזנר: אני אציין שהנוסח שהפצנו אתמול נועד לשקף את החלטת ועדת השרים אבל יחד עם זאת כפי שהבנו מהיוזם וגם מהערות אחרות שקיבלנו מהרבה גורמים, בראש ובראשונה ממר שיפמן, נציג יהדות התורה שהוא המומחה הגדול בכנסת לנושא מימון, לכן אנחנו מציעים לחזור לנוסח של הקריאה הראשונה עם השינויים הנדרשים, כיוון שהנוסח שמבטא את עמדת ועדת השרים עורר הרבה בעיות, גם משפטיות וגם מעשיות.

תומר רוזנר: אנחנו נציע לוועדה לחזור לנוסח של הקריאה הראשונה ולהוסיף את ההוראה שחסרה בקריאה הראשונה שזאת ההוראה המיוחדת של 30 אחוזים בבחירות האלה ואחר כך 100 אחוזים.

מכלוף מיקי זוהר: מר שיפמן, הערותיך.

משה שיפמן: אם חוזרים לנוסח של הקריאה הראשונה, אנחנו חוזרים להצעת החוק הממשלתית.

משה שיפמן: מדברי משרד הפנים הבנתי שיש בעיה עם המנגנון.

משה שיפמן: הזה.

משה שיפמן: המנגנון שמתחיל, היא סופרת את הקלפיות, כמה נציגים יש, אז נותנים לנו מקדמה וכשאנחנו משלמים, משלמים לנו את ההשלמה.

משה שיפמן: אין היום את המנגנון הזה.

משה שיפמן: למשרד הפנים אין את המנגנון הזה.

משה שיפמן: כאן צריך למצוא משהו חלופי.

מכלוף מיקי זוהר: אני רוצה להוסיף בסעיף שנסמיך את שר הפנים לקבוע את התיאומים.

דוד ביטן: ואם הוא לא יקבע?

מכלוף מיקי זוהר: הוא יקבע.

משה שיפמן: תיאומים באישור ועדת הפנים.

מכלוף מיקי זוהר: בסדר.

מכלוף מיקי זוהר: בוא ננסח את זה.

מכלוף מיקי זוהר: נסמיך את שר הפנים אישור ועדת הפנים.

תומר רוזנר: לפי החוק היום, ועדות הבחירות המקומיות קובעות את הרכב ועדת הקלפי.

תומר רוזנר: החוק קובע שיהיו בו לפחות שלושה חברים וצריך לקבוע שזה יהיה מספר החלטי ושאי אפשר לקבוע יותר.

מכלוף מיקי זוהר: בסדר.

תומר רוזנר: אלה הדברים שאנחנו מציעים.

מכלוף מיקי זוהר: בסדר.

מכלוף מיקי זוהר: נחדד את זה בחקיקה.

קריאה: כרגע זה לא הנוסח שתומר מדבר עליו.

תומר רוזנר: נכון.

תומר רוזנר: אמרתי, חוזרים לנוסח הקודם.

מכלוף מיקי זוהר: דיברנו על אישור שר הפנים באישור ועדת הפנים.

מכלוף מיקי זוהר: גם זה חלק של החוק הסופי לפני קריאה שנייה ושלישית.

מכלוף מיקי זוהר: עוד הערות?

משה שיפמן: אם זה כך, אין הערות.

רון אלמוג: הרעיון היה לקבוע כבר בחוק מה מנגנון הפיקוח ומה התנאים הנדרשים לתשלום.

רון אלמוג: לא להשאיר את זה להחלטת עדת הבחירות המרכזית או להוראות שר הפנים.

מכלוף מיקי זוהר: ההחלטה היא הוראות שר הפנים באישור ועדת הפנים.

מכלוף מיקי זוהר: בבחירות האלה.

מכלוף מיקי זוהר: שר הפנים יקבע תיאומים באישור ועדת הפנים.

קריאה: על איזה תיאומים מדובר?

דוד ביטן: איך משלמים וכולי.

מיכאל מלכיאלי: את הפרוצדורה.

משה שיפמן: עוד הערה.

משה שיפמן: משרד הפנים ימציא לסיעות את הפרוטוקולים.

תומר רוזנר: זה יהיה בנוהל.

משה שיפמן: בנוהל היום זה לא כתוב.

תומר רוזנר: בנוהל של ועדת הבחירות כתוב שיסרקו את הפרוטוקולים ויעבירו.

רון אלמוג: בגלל הקושי ביישום בבחירות שהן בעוד שלושה חודשים, הסתייגות ועדת שרים הייתה שאחרי הבחירות האלה זה יתוקן, אבל בשלב הזה, דיברנו על תצהיר של בא כוח סיעה.

דוד ביטן: אבל בא כוח סיעה מקומית.

רון אלמוג: כן.

מכלוף מיקי זוהר: חברי איתי טמקין, תסביר בבקשה את עמדתך.

איתי טמקין: אגף התקציבים.

איתי טמקין: שתי הערות.

איתי טמקין: כמו שצוין קודם, אנחנו הגענו לסיכום עם חבר הכנסת ביטן שהשנה נממן במשותף 14 מיליון שקלים אוצרי ו-5 מיליון שקלים מכספים קואליציוניים.

דוד ביטן: מה זה משנה החלוקה?

איתי טמקין: אני חייב לומר את זה לפרוטוקול.

איתי טמקין: בסך הכול 19 מיליון שקלים שמהווים את עלות החוק במידה והתשלום יהיה 30 אחוזים מהעלות אותה אנחנו מחשבים.

איתי טמקין: תומר לא התייחס לזה.

איתי טמקין: אלה 30 אחוזים מהעלות שהייתה לחבר.

דוד ביטן: מה זאת המילה עלות?

משה שיפמן: אתה תשלם 1,757, הם ייתנו 472.

משה שיפמן: אתה נותן עכשיו 472 ואני משלם עכשיו 472.

איתי טמקין: אתה יכול לשלם כמה שאתה רוצה.

משה שיפמן: זה לא מהעלות.

משה שיפמן: אלה 30 אחוזים מהחלטת ועדת הבחירות המרכזית שהייתה לפני הבחירות.

מכלוף מיקי זוהר: כל הכבוד טמקין, זה מהלך מבריק.

מכלוף מיקי זוהר: אני לא שמתי לב לזה.

מכלוף מיקי זוהר: אתה מבין מה שיפמן אומר?

מכלוף מיקי זוהר: לא 30 אחוזים מהעלות אלא 30 אחוזים מההוצאה הקודמת.

איתי טמקין: אני רוצה לחדד את הסוגיה.

מכלוף מיקי זוהר: אתה מבין מה או מר שיפמן?

מכלוף מיקי זוהר: לא 30 אחוזים מהעלות אלא 30 אחוזים מההוצאה הקודמת שוועדת הבחירות קבעה.

משה שיפמן: מה שקבעה ועדת הבחירות.

איתי טמקין: שיפמן, שתי שאלות.

איתי טמקין: ברור שהעלות היא לפי מה שנקבע פעם אחרונה.

איתי טמקין: כלומר, אין אפשרות לתקן את זה מעכשיו ועד הבחירות.

איתי טמקין: ה-1,575 שקלים לא יכול להיות לבחירות.

איתי טמקין: פעם שנייה, מה קורה עם בן אדם שעבד שעה אחת?

תומר רוזנר: יחסית.

איתי טמקין: יש סוגיה אחת שאנחנו לא מוכנים כאוצר וחושבים היא לא מתקבלת.

איתי טמקין: מה קורה במצב שאתה העסקת בן אדם במשך שעה אחת, אתה בחרת לשלם לו לשעה אחת בודדת 475 שקלים.

איתי טמקין: אני משפה אותך ב-475 שקלים?

משה שיפמן: זה יחסית לפי השעות.

תומר רוזנר: אני אענה לך.

תומר רוזנר: התשובה היא מאוד ברורה.

תומר רוזנר: על פי הנוהל של ועדת הבחירות, מי שהועסק באופן חלקי יקבל יחסית.

תומר רוזנר: זאת אומרת, אם הוא עבד שעה, הוא יקבל יחסית לשעות הפעילות של הוועדה שהם בערך 16 או 17 שעות.

איתי טמקין: שאלה אחרונה.

איתי טמקין: אנחנו כאוצר, בן אדם שעבד לצורך העניין חצי יום, נשלם לו לא 475 אלא 475 כפול 50 אחוזים.

מכלוף מיקי זוהר: כן.

משה שיפמן: אני משלם לבן אדם שעבד 60 שקלים לשעה.

קריאה: לא, ביום שבתון זה 200 אחוזים.

קריאה: כמעט 60 שקלים.

משה שיפמן: שילמתי לו 59 שקלים, תן לי 59 שקלים.

איתי טמקין: אתה קובע כמה לשלם לו.

מכלוף מיקי זוהר: מה שאומר לך שיפמן זה שאתה מכסה תקרה של 472 שקלים ולא חוצה אותה.

משה שיפמן: 520.

מכלוף מיקי זוהר: 520.

מכלוף מיקי זוהר: אם הוא עבד שעה, תשלם באופן יחסי שעה, אבל אם הוא עבד ארבע שעות או חמש שעות, תשלם חמש שעות.

מכלוף מיקי זוהר: טמקין, אתה לא הבנת את הרעיון.

מכלוף מיקי זוהר: אתם משלמים עד מקסימום 520 שקלים.

איתי טמקין: לא.

איתי טמקין: 472 שקלים.

מכלוף מיקי זוהר: אבל אם המפלגה החליטה להעסיק, סתם דוגמה, שמונה שעות, אתה מכסה את כל שמונה השעות לפי 60 שקלים.

מכלוף מיקי זוהר: 472 שקלים.

איתי טמקין: אם המפלגה בחרה להעסיק בן אדם לשעה אחת.

מכלוף מיקי זוהר: אתה משלם רק 60 שקלים.

מכלוף מיקי זוהר: אם הוא הועסק שבע שעות, הוא ישלם לו 420 שקלים.

מכלוף מיקי זוהר: הוא לא משתתף בעלות.

מכלוף מיקי זוהר: הוא מכסה את העלות עד 472 שקלים.

מכלוף מיקי זוהר: זה מה שאני רוצה.

מכלוף מיקי זוהר: אני מסביר שוב ומחדד.

מכלוף מיקי זוהר: האוצר יישא במקסימום 472 שקלים והמפלגה תקבע כמה שעות יעבוד כל עובד.

מכלוף מיקי זוהר: אם מפלגה קבעה שעובד מסוים עובד נניח שבע שעות, הוא צריך לקבל עלז ה 420 שקלים והאוצר יקצה 420 שקלים.

מכלוף מיקי זוהר: אם העובד עד עשר שעות ומגיע לו 600 שקלים, אתם תכסו 472 שקלים ואנחנו נכסה את ההפרש.

איתי טמקין: זה בסדר.

איתי טמקין: מה קורה אם עובד עבד שלוש שעות והסיעה בחרה לשלם לו.

מכלוף מיקי זוהר: לא.

מכלוף מיקי זוהר: הסיעה לא יכולה.

מכלוף מיקי זוהר: 60 שקלים לשעה.

איתי טמקין: זה יהיה בנוסח החוק.

מכלוף מיקי זוהר: ננסח את זה.

דוד ביטן: אני יכול לקחת עכשיו סתם דוגמה.

דוד ביטן: מגיע לי 30 אחוזים שכר.

דוד ביטן: מגיע לי 472 שקלים לשמונה שעות.

דוד ביטן: אני יכול לשים 4 שעות בקלפי הזאת ו-4 שעות בקלפי הזאת ועדיין אתה משלם לי את השליש הזה.

דוד ביטן: זה לא פר קלפי.

מכלוף מיקי זוהר: הוא משלם לך 472 שקלים תקרה.

דוד ביטן: אני הבנתי, אבל הוא אומר אחרת.

דוד ביטן: נגיד יש לי שני מנדטים מ-10, מגיע לי 20 אחוזים מהקלפיות, יש 10 קלפיות כפול שלושה אנשים, זה 30.

דוד ביטן: יש לי עוד 30 אחוזים בקלפיות.

דוד ביטן: למרות שמגיע לי שש קלפיות, יש לי רק שתיים שאני מקבל כסף עליהן.

דוד ביטן: אני יכול לקחת את כל עשר השעות האלה או שמונה השעות ולחלק ארבע לזה וארבע לזה.

מכלוף מיקי זוהר: זה פר עובד.

מכלוף מיקי זוהר: חידדנו לפרוטוקול.

איתי טמקין: יש עוד נקודה שלא פתורה.

דוד אמסלם: מה שמפריע לאיתי זה שאם ערך השעה היא 60 שקלים, אין מצב שאנחנו משלמים לו 80 שקלים.

איתי טמקין: אתה תשלם מה שאתה רוצה.

דוד ביטן: אני מחלק את זה על פני כל הקלפיות.

דוד אמסלם: אתה אומר שאתה משלם 60 שקלים לשעה.

דוד אמסלם: מה שהמפלגה משלמת, לא מעניין אותך.

דוד אמסלם: פחות מעניין אותך.

דוד אמסלם: פעם שנייה, אתה אומר שאתה חייב שהבן אדם ישב, זאת אומרת, באופן מעשי בפועל הוא ישב.

איתי טמקין: נכון.

דוד אמסלם: פעם שנייה, אתה אומר שאתם צריכים לקבל רשימת אנשים שישבו בפועל והם יכולים להיות מחולקים.

דוד אמסלם: בפועל זה לא חייב להיות באותה קלפי אלא במסגרת מכסת השעות.

דוד אמסלם: עד כאן בסדר.

איתי טמקין: בסדר.

דוד אמסלם: מה הבעיה?

איתי טמקין: במקום אחד יש לך בן אדם אחד, הבאת אותו לשעתיים, אתה בוחר לשלם לו 500 שקלים לשעה.

מכלוף מיקי זוהר: אי אפשר.

מכלוף מיקי זוהר: זה יהיה על חשבוננו.

מכלוף מיקי זוהר: אתה מממן לא יותר מ-60 שקלים לשעה.

מכלוף מיקי זוהר: אפשר להקריא את החוק, כולל ניסוחי ההסתייגויות.

גלעד קרן: רון, תציג את הפרוצדורה שאתם רוצים.

רון אלמוג: בגלל שאנחנו נמצאים שלושה חודשים לפני הבחירות, יש את המנגנון של הבקרה של משרד הפנים.

רון אלמוג: אנחנו הצענו שהתשלום יהיה על פי לתצהיר של בא כוח הסיעה.

מכלוף מיקי זוהר: נקבע בנוהל.

מכלוף מיקי זוהר: יש לכם נוהל, תקבעו את זה.

מכלוף מיקי זוהר: השר קובע את הנוהל.

מכלוף מיקי זוהר: תקבע את זה בנוהל.

דוד ביטן: לא.

דוד ביטן: שיהיה כתוב.

דוד ביטן: כל סיעה מקומית תחתום.

תומר רוזנר: הוא רוצה שהוא ישלם לך רק אחרי שאתה שילמת את מלוא הכסף.

דוד ביטן: זה לא.

דוד ביטן: כמו בכנסת.

מכלוף מיקי זוהר: לא.

מכלוף מיקי זוהר: אי אפשר.

רון אלמוג: האם הכנסת מצפה שמשרד הפנים יבדוק את הנוכחות ויבדוק את השמות?

מכלוף מיקי זוהר: לא.

מכלוף מיקי זוהר: הסמכנו אתכם לקבוע את הנוהל.

מכלוף מיקי זוהר: תקבעו את הנוהל.

רון אלמוג: השאלה של מנגנוני פיקוח צריכה להיקבע.

מכלוף מיקי זוהר: תקבעו את הנוהל, תביאו אותו לאישור ועדת הפנים ונאשר אותו.

רון אלמוג: בעוד שלושה חודשים בחירות.

רון אלמוג: הכוונה היא לסגור את זה עכשיו.

מכלוף מיקי זוהר: תסגרו את זה עכשיו.

מכלוף מיקי זוהר: יש לכם פגרה שלושה חודשים.

מכלוף מיקי זוהר: זה ים של זמן.

מכלוף מיקי זוהר: שיפמן, השר יקבע בלי ועדת הפנים?

מכלוף מיקי זוהר: אי אפשר.

מכלוף מיקי זוהר: אני מבקש להקריא את החוק ומיד אני עובר להצבעה.

דוד אמסלם: לפני כן, שאלה לתומר.

דוד אמסלם: איך אתם עושים את זה יום הבחירות לכנסת?

תומר רוזנר: זה לא הם.

תומר רוזנר: הם משרד הפנים.

דוד ביטן: אם למשרד הפנים יהיו שעות נוספות, מה רע להם?

בוא ניקח את הנוהל שעושים בכנסת.

תומר רוזנר: הם לא רוצים אותו.

מכלוף מיקי זוהר: נוהל ייקבע על ידי שר הפנים באישור ועדת הפנים.

מכלוף מיקי זוהר: בזה זה נגמר.

מכלוף מיקי זוהר: תודה.

תומר רוזנר: הסעיף הראשון שנקריא אותו הוא סעיף שהופך את חברי ועדת הקלפי למספר מוחלט של שלושה.

דוד אמסלם: אני רוצה לומר משהו לגבי מה שאמרת.

דוד אמסלם: אם משרד הפנים יביא לנו הצעה ביומיים הקרובים, אני אבקש לכנס את הוועדה.

מכלוף מיקי זוהר: מצוין.

דוד ביטן: הם לא יספיקו.

גלעד קרן: אני מקריא מתוך הנוסח בו כתוב נוסח מוצע לדיון – 16.7.2018 שהופץ אתמול.

גלעד קרן: הצעת חוק הרשויות המקומיות (בחירות) (תיקון מס' 51) (תשלום לחברי ועדת קלפי), התשע"ח-2018

גלעד קרן: בחוק הרשויות המקומיות (בחירות), התשכ"ה-1965, בסעיף 32 –

גלעד קרן: בסעיף קטן (ב), במקום "מספר חבריה והרכבה" יבוא "הרכבה".

תומר רוזנר: זה נושא של מספר חברים שיהיה שלושה באופן מוחלט.

תומר רוזנר: אנחנו זונחים לרגע את הנוסח הזה וחוזרים לנוסח של הקריאה הראשונה.

קטן יבוא: חבר ועדת קלפי זכאי לתשלום מאוצר המדינה

תומר רוזנר: בסכום שקבעה ועדת הבחירות המרכזית לבחירות לכנסת האחרונות שקדמו למועד הבחירות לרשויות המקומיות.

גלעד קרן: באמצעות סיעתו בתנאים ולפי הוראות שקבעה הוועדה המרכזית.

דוד ביטן: שליש.

קריאה: תכף תהיה הוראת שעה.

קריאה: בסוף.

גלעד קרן: בתנאים ולפי הוראות ...

גלעד קרן: לעניין חבר ועדת קלפי בבחירות לכנסת, לפי חוק בחירות לכנסת בשינויים המחויבים.

תומר רוזנר: ובתיאומים שיקבע שר הפנים, באישור ועדת הפנים והגנת הסביבה של הכנסת.

גלעד קרן: אני עובר לתיקון חוק המועצות האזוריות בעמוד 2.

גלעד קרן: בחוק המועצות האזוריות (מועד בחירות כלליות), התשנ"ד-1994, אחרי סעיף 4א יבוא: "4א1.

גלעד קרן: ףועדת קלפי

גלעד קרן: הוראות סעיף 32(ח) ו-(ט) לחוק הבחירות יחולו, בשינוים המחויבים, על תשלום עבור ועדות קלפי בהן היה חבר מטעם מועמד לראש המועצה".

תומר רוזנר: במועצות אזוריות יש ועדות קלפי שמורכבות מנציגי הרשימות של הישובים.

תומר רוזנר: זה נקרא שם אזורים.

תומר רוזנר: ומנציגי המועמדים.

תומר רוזנר: אנחנו לא נוגעים בנציגים שהם מטעם רשימות המועמדים בישובים והם גם לא יהיו זכאים לשכר.

תומר רוזנר: הנציגים הנוספים שהם נציגי המועמדים לבחירה הישירה של ראש המועצה האזורית, היום הם מצורפים לוועדת הקלפי.

תומר רוזנר: כאן נקבע שלא יהיו יותר משלושה כאלה ושהם יהיו זכאים לשכר באותה מתכונת של הבחירות למועצות ולעיריות.

גלעד קרן: הוראת שעה על אף האמור בחוק זה, בבחירות לכל המועצות, כאמור בסעיף 4 לחוק העיקרי, בסעיף 3 לחוק המועצות האזוריות שייערכו לראשונה לאחר תיקונו של חוק זה, חבר ועדת קלפי יהיה זכאי לתשלום מאוצר המדינה בשיעור של 30 אחוזים מהתשלום שקבעה ועדת הבחירות המרכזית כאמור בסעיפים 32ח לחוק העיקרי ו-4א1 לחוק המועצות האזוריות.

קריאה: ולא יותר מ-60 שקלים לשעה.

תומר רוזנר: נוסיף הוראה שאומרת שעל אף האמור בנוהל של ועדת הבחירות – כי שם זה לא כמו שאתם מבקשים – בבחירות לרשויות המקומיות, אם עובד הועסק פחות - - -

מכלוף מיקי זוהר: כל שעת עובד.

תומר רוזנר: אוצר המדינה יישא בשכר המינימום לאותו היקף אך לא יותר מהתקרה של ה-100 אחוזים או ה-30 אחוזים לפי העניין.

מכלוף מיקי זוהר: בסדר.

עמי הרשקוביץ: משרד הפנים הסביר את זה אבל אם הכוונה להתחיל בהסדר של הכנסת - - -

דוד ביטן: לא היו סיכומים לגבי שום דבר בעניין הזה.

דוד ביטן: היו סיכומים עם האוצר לגבי 30 אחוזים ובפעם הבאה 100 אחוזים.

עמי הרשקוביץ: אני מבין שמשרד הפנים אמר שהוא לא יוכל להפעיל את זה בבת אחת.

מכלוף מיקי זוהר: לכן יש תיאומים.

מכלוף מיקי זוהר: השר יקבע את התיאומים ויבואו לוועדת הפנים.

מכלוף מיקי זוהר: יש מישהו שרוצה לומר משהו לפני שאני עובר להצבעה?

דוד ביטן: למה אתה לא רושם את התצהיר?

עמי הרשקוביץ: איפה המילה תצהיר?

תומר רוזנר: ההצעה של משרד הפנים, אני חוזר ומדגיש.

תומר רוזנר: אם אתם רוצים אותה, לי אין בעיה.

תומר רוזנר: ההצעה של משרד הפנים היא שהתשלום לסיעות יבוצע.

תומר רוזנר: הם רוצים שאתה תגיש תצהיר בתוך 30 ימים, כאשר בוועדת הבחירות המרכזית אין את ההגבלה הזאת של 30 ימים וגם הבנתי שהם לא יעמדו ב-30 הימים האלה.

תומר רוזנר: הם רוצים שהתשלום יבוצע רק לאחר שאתה תוכיח ששילמת את מלוא הכסף לעובד, מה שלא נהוג בוועדת הבחירות המרכזית.

דוד ביטן: לא.

דוד ביטן: זה לא.

מכלוף מיקי זוהר: הכול יהיה בתיאום מול ועדת הפנים.

מכלוף מיקי זוהר: נגיע להבנות מול משרד הפנים יחד עם ועדת הפנים ולא תהיה בעיה.

מכלוף מיקי זוהר: אני עובר להצבעה.

מכלוף מיקי זוהר: מי בעד הנוסח כפי שהוקרא, בשינויים שדוברו והוזכרו כאן בוועדה, לקריאה שנייה ושלישית?

מכלוף מיקי זוהר: הנוסח הסופי כמובן ינוסח על ידי המחלקה המשפטית ויובא אל הכנסת.

מכלוף מיקי זוהר: מי בעד?

מכלוף מיקי זוהר: בעד – רוב

מכלוף מיקי זוהר: חוק הרשויות המקומיות (בחירות) (תיקון מס' 51) (תשלום לחברי ועדת קלפי), התשע"ח-2018 נתקבל.

מכלוף מיקי זוהר: החוק התקבל והוא יובא לקריאה שנייה ושלישית בנוסח שהוצע כאן.

מכלוף מיקי זוהר: תודה רבה.

מכלוף מיקי זוהר: הישיבה נעולה.